da de et en fi da de sv da sv da da de de et en fi sv da et en da it da da da da da da da da da da da da da da da da da da da en en fy da da da da da da da da da nb da da da da da en de en da da fy da lt da de fr da da de et en fi en de da sl en en da nl da en sv da da da tr sv en da da da da et da da da it en en it sv sv nl en sv en eo en da fi nl is de ko en fa en cy da fy da da en de da
Se din investering i et langsigtet perspektiv
De fleste investorer løber før eller siden ind i en periode med turbulens og negative afkast. I den situation er det vigtigt at huske, at udsving er noget helt normalt. Afkast og risiko følges ad, så når vi som investorer gerne vil have et attraktivt afkast, så må vi være forberedte på, at der vil være større eller mindre bump på vejen.
Derfor bør et negativt afkast ikke i sig selv opfattes som et signal om, at tiden er inde til at trække sig ud af investeringen. I stedet anbefaler vi, at du vurderer din investering og dit afkast over en længere periode. I det perspektiv vil man som investor typisk se, at man rent faktisk er blevet belønnet for at påtage sig risiko i form af positive afkast målt over en lidt længere periode.
Derfor skal du tænke langsigtet, når du investerer
Aktiemarkedet går op og ned, og når verden rammes af store kriser, vil udsvingene på markedet være tilsvarende store. Så er det, at du skal have evnen til at tænke langsigtet, zoome ud, og kigge på det store billede. Historisk har markedet nemlig altid rejst sig over tid.
Hos mange investorer kan tidshorisonten reelt være længere, end de selv går ud fra. Det gælder især, hvis pengene skal bruges over en længere periode. Så er det afgørende målepunkt ikke det tidspunkt, hvor du begynder at bruge pengene, da en stor del af investeringen har en længere tidshorisont.
Vi anbefaler, at vi du løbende genovervejer målsætningen med din investering og den risiko, du er villig til at tage. Det er vigtigt, at der er en god sammenhæng mellem målsætningen og investeringen.
Kontakt din rådgiver, hvis du ønsker hjælp til at overveje situationen.
Kan det være en løsning at tage en pause fra markedet?
Når de finansielle markeder er inde i en usikker fase, kan det være fristende at tage en pause fra usikkerheden ved midlertidigt at forlade markedet og placere pengene på en konto.
Det lyder umiddelbart logisk, men i praksis er det en tvivlsom strategi. For du kan gå glip af vigtige kursstigninger, hvis du ikke er med på vognen, når markedet for alvor begynder at gå opad igen. Og erfaringen viser, at det er mere end svært at vurdere, hvornår tiden er inde til at træde ind på markedet igen.
Vores vurdering er derfor, at de bedste resultater opnås ved at lægge en velovervejet investeringsstrategi og så følge den gennem langsigtede investeringer.
Se to gode grunde til at investere
Din investeringsløsning giver dig masser af fordele
Har du en af disse investeringsløsninger?
Jyske Private Banking Investering
Jyske Private Banking Formuepleje
Så har du en løsning med et slagkraftigt sæt af fordele:
Du får en investering, der passer til dine behov
Du får udarbejdet en personlig investeringsplan, som afstemmer dine forventninger til afkast med din risikovillighed, så du kan vælge den rigtige investeringsstrategi. Som tiden går, kan der opstå behov for at genoverveje investeringsplanen, og det får du selvfølgelig også hjælp til. Selv med en velovervejet investeringsstrategi er der flere investeringsløsninger at vælge imellem. Beslutningen er din, men din rådgiver kan give dig overblik over fordele og ulemper og hjælpe dig med at vælge.
Det er let - du slipper for at følge med og følge op
Vores professionelle specialister overvåger og plejer din investering. Gør-det-selv-investoren løber en risiko for simpelthen at glemme at pleje sine investeringer, ligesom han/hun måske falder i psykologiske fælder såsom at sælge vindere og beholde tabere - eller at vælge aktier ud fra, om virksomheden har gode produkter frem for om der reelt er potentiale for kursstigninger.
Du får risikospredning og flere interessante investeringscases i spil
Med et af Jyske Banks investeringsprodukter får en bred vifte af investeringsmuligheder fra ind- og udland i spil, hvilket er ekstra vigtigt i en tid, hvor afkastet på gængse investeringer er under pres. Gør-det-selv-investoren er til sammenligning tilbøjelig til at vælge mellem en lille pulje af kendte og/eller danske værdipapirer. Det kan føre til dårlig risikospredning og et ubevidst fravalg af interessante investeringscases.
Du får overblik, fleksibilitet og nem administration
Aktier, obligationer og alternative investeringer er samlet i ét produkt. Det gør det yderst overskueligt at følge udviklingen på din investering via netbanken, hvor du også kan se kommentarer, tv-indslag og afkastrapporter Det er også helt enkelt at indskyde mere eller at trække penge ud (endda uden kurtage), ligesom du frit kan vælge mellem at få udbyttet geninvesteret eller at få det udbetalt. Skifter du mening undervejs, så er det ikke noget problem. Endelig er skattehåndteringen simpel, selv om der under overfladen er meget at holde styr på  – vi indberetter alle handler til Skattestyrelsen, så det behøver du ikke tænke på.
Er du private banking-kunde? Så får du også en 360 graders formueplan
Hvis du er private banking-kunde, har du et team af rådgivere omkring dig, og vi gør ekstra meget ud af at gennemlyse helheden i dine formueforhold. Der får en Formueplan, hvor investering, fast ejendom, pension, skat, arveforhold, virksomhed og andre relevante forhold bliver set i en overordnet sammenhæng. Det giver overblik og synliggør ofte muligheder for at optimere den samlede formuepleje.
Husk, der er en risiko
Når du investerer, er muligheden for at opnå et positivt afkast altid forbundet med en risiko.
Værdien af din investering kan gå både op og ned, og du risikerer at tabe penge i forhold til din oprindelige investering.
Læs mere om risiko
Investering skal ses i et langsigtet perspektiv
Unge under 18 år
Unge over 18 år
Jyske Bank A/S, Vestergade 8-16, 8600 Silkeborg